लोटस टेंपल

लोटस टेम्पल भारत के राजधानी दिल्ली में बहाई समुदाय के लोग के एगो मंदिर बाटे। ई 1986 में बन के तइयार भइल। एकर नाँव एकरे कमल के फूल नियर आकार के कारण पड़ल बा (लोटस: कमल, टेम्पल:मंदिर)। ई मंदिर अपने बनावट खातिर कई गो पुरस्कार भी पा चुकल बाटे आ बहुत जगह अखबार आ पत्रिका वगैरह में एकर जिकिर भी भइल बाटे। बहाई धर्म के मत अनुसार ई धार्मिक स्थान बिना कौनों धार्मिक भेदभाव के सभका खातिर खुला बा आ कौनों धर्म के लोग एह में जा सके लें।